《景阳台怀古》
唐代·陈贶

景阳六朝地，运极自依依。一会皆同是，到头谁论非。

酒浓沈远虑，花好失前机。见此尤宜戒，正当家国肥。

作者简介：名或作况。五代时闽人。孤贫力学，苦思于诗。秉性恬淡，不乐仕进，居庐山近四十年，学者多师事之。南唐中主李璟闻其名，以币帛征，进止有度。献景阳宫怀古诗，中主称善，诏授江州士曹掾，固辞。乃赐粟帛遣归。卒年七十五。